OpenLLM-France/wikimedia huggingface dataset:
# José Grande

José Grande Sánchez, (Minaya , Albacete, 1944ko urriaren 4a - Valentzia, 2024ko irailaren 4a), txirrindulari espainiarra izan zen, profesionala 1969tik 1977ra.
Erretiratu ostean, Espainiako Federazioko hautazailea izan zen 1983tik-1988ra lehenbizi eta gero 1993tik-1997ra.

## Palmaresa

1969
* 9. Nafarroako Itzulian eta Mendiko sailkapena
1971
* 6. Errioxako Itzulian eta etapa 1 (taldekako erlojupekoa)
* 2. Oroko Andre Maria Sarian
1972
* 3. Asturiasko Itzulian
1973
* Bizkaiko Sari Nagusia
* 2. Pascuas Sari Nagusian
1974
* Segoviako Itzulia
* Meatze Haranetako Itzulia

## Sailkapen orokorra Itzuli Handietan eta Munduko txapelketan

| Lasterketa | 1969 | 1970 | 1971 | 1972 | 1973 | 1974 | 1975 | 1976 | 1977 |
| Italiako Giroa | - | - | - | - | 53. | 59. | UT | 67. | 93. |
| Frantziako Tourra | - | - | UT | - | 50. | - | 58. | UT | - |
| Espainiako Vuelta | - | 31. | 43. | 43. | - | - | - | - | - |
| Munduko errepideko txapelketa | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Erreferentziak

* ↑ (Gaztelaniaz) Fallece el exseleccionador español Pepe Grande a los 79 años. 2024/09/22.

## Kanpo estekak

* José Grande - ProCyclingStats
* Datuak: Q3186306
# Gorputz-adar

Gorputz-adarrak giza gorputzaren enborretik irteten diren lau atalak dira, bi (goikoak) toraxetik, eta beste biak (behekoak) pelbisetik.

## Goikoak

Goitik hasita, atal hauek dituzte:
* Sorbaldak.
* Besoak.
* Besaurreak.
* Eskuak.
Bestela, arteria eta zain periferikoek eta nerbio periferikoek osatzen dute haien barrualdea.

## Behekoak

Goitik hasita, atal hauek dituzte:
* Aldakak.
* Izterrak.
* Hankak.
* Oinak.
Horietan ere, arteria eta zain periferikoek eta nerbio periferikoek barrualdea osatzen diete.

## Lotutako gaixotasunak

Erreumatologiako, Neurologiako, Kirurgia kardiobaskularreko eta Traumatologiako espezialistak arduratzen dira bereziki hauetaz:
* Artritia.
* Artrosia.
* Baskulopatia periferikoa.
* Hezur hausturak.
* Miopatiak.
* Miositis.
* Neuropatia periferikoa.
* Paralisiak.
* Tendinitis.
* Traumatismoak.
* Tronbosi periferikoak.

## Kanpo estekak

* Datuak: Q190780
* Multimedia: Limbs / Q190780
# Oin

    Artikulu hau animalien egiturari buruzkoa da; luzera-unitatea gaitzat duena beste hau da: «Oin (unitatea)»
Oina, halaber hanka (Heg.) edo zangoa (Batez ere Ipar.), animalia askotan dagoen egitura biologiko bat da, ibiltzeko balio duena. Haren ezaugarriak aldatu egiten dira animalia batetik bestera. Hankak dituzten ornodun askok oinak ere badituzte beheko muturrean.
Animalia haietan, oina hezur, gihar eta beste ehun konektibo batzuek osatutako egitura konplexua da.
Gizakiak hankak eta oinak bi hanken gainean ibiltzeko erabiltzen ditu. Giza esku eta oinen egiturak bost hatz berberen anatomiako aldaerak dira, beste ornodun askorekin elkarrekin duena, eta gorputzeko bi hezur egitura konplexuenetako bat.
Oina hiru zatitan banatuta dago:
* Tartsoa: 7 hezur
* Metatartsoa: 5 hezur
* Falangeak: 14 hezur
Podologoa oinen sendagile espezialista da. Oinetako arazoren bat duten gaixoak hartu, diagnostikatu eta botikak emateaz arduratzen da.

## Oina osatzen duten hezurrak

* Tartsoa (7 hezur)
** Kalkaneoa
** Tortolosa edo astragaloa
** Eskafoidea edo nabikularra
** Kuboidea
** Hezur kuneiformeak (3 hezur)
* Metatartsoa (5 hezur)
* Falangeak
** Hurbileko falangea edo falangea (5 hezur)
** Erdialdeko falangea edo falangina (5 hezur)
** Urruneko falangea edo falangeta (4 hezur: hatz potoloak bi falange baino ez ditu)

## Gizakiaren oin motak

Hiru oin mota bereiz daitezke gizakietan:
* Oin greziarra: Horrela deitua, garai klasikoko estatuetan ikusten delako: bigarren hatza da luzeena hatz potoloaren ondoren eta hirugarrenak ia luzera berbera du, laugarrena eta bosgarrena, berriz, laburragoak dira. Oin mota horretan, zamak hobeto banatzen dira oinaren aurrealdean.
* Oin polinesiarra edo karratua: Gauguin margolari frantziarraren margolanetan ikusten dena bezalakoa. Ia hatz guztiak berdinak dira eta altuera berberean daude.
* Oin egiptoarra: Faraoien estatuetako: hatz potoloa luzeena da, eta besteek jarraitu egiten diote beheranzko tamaina eta ordenan. Oin mota erakutsiena da, zapatekin gehien gainkargatzen dena baita, eta juanikote eta artrosi metatarsofalangiarrak jasatera aurreprestatzen dute.

## Kanpo estekak

* Datuak: Q15807
* Multimedia: Feet / Q15807
# Drilus flavescens

Drilus flavescens kakalardo espezie bat da, Elateridae familiakoa, zientziarako Guillaume-Antoine Olivierrek 1790ean deskribatu zuena. Europa erdialdean eta hegoaldean agertzen da. Euskal Herrian ere aurkitzen da.

## Deskribapena

Koleopteroen artean sexu dimorfismo nabarmenena duen espeziea da, izan ere arrak koleoptero helduen antza badu emeak beldarraren itxura mantentzen du, hegalak ere falta ditu. Espeziearen beldarrarekin alderatuta emea ilegabea dira.
Ar helduak 10 mm inguruko tamaina du. Burua eta pronotoa beltzak ditu eta elitroak gorrixkak edo urre kolorekoak dira eta oso iletsuak. Hankak ere ile urrekaraz estalita daude. Antena beltz nabarmenak ditu, orrazi itxurakoak, dirudienez emeen feromonak antzemateko helburua dute.

## Habitata eta elikadura

Arrek hegan egiten dute eta lore eta hostoetan ikusten dira. Emeak lurrean bizi dira eta barraskiloetaz elikatzen dira. Horzkada bat eginez pozoindu egiten dute eta ondoren entzima bidez gorpua liseritzen dute. Azkenik zukua xurgatzen dute.

## Bizi zikloa

Emeak arrautzak jartzen ditu lurrean eta handik beldar iletsuak ateratzen dira. Hauek ere barraskiloen harrapariak dira. 20 mm inguruko tamaina hartzen dutenean barraskilo oskol huts batean sartu eta pupa eratzen dute.

## Iruditegia

* Drilus flavescens arra.
* Arra hosto batean.
* Drilus flavescens emea.
* Beldarra barraskiloa erasotzen.

## Erreferentziak

* ↑ «Drilus flavescens Olivier, 1790 | Fauna Europaea» fauna-eu.org (Noiz kontsultatua: 2023-09-10).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* ↑ (Gaztelaniaz) «Drilus flavescens» Natusfera (Noiz kontsultatua: 2023-09-10).
* 1 2 (Ingelesez) «Drilidae | UK | Ukbeetles» uk beetles (Noiz kontsultatua: 2023-09-10).

## Kanpo estekak

* Datuak: Q590773
* Multimedia: Drilus flavescens / Q590773
* Espezieak: Drilus flavescens
# Dynów landa-udalerria

Dynów ( (Audio·info)) Poloniako Behe Karpatoetako voivoderriko landa-udalerri bat da, Rzeszów barrutian kokatuta. 119,02 km²ko azalera du eta 2017ko datuen arabera 6949 biztanle zituen.

## Kanpo estekak

* Udalaren webgunea
* Datuak: Q2467379
ieaBehe Karpatoetako voivoderriko udalerriak :
# Dálvadas

Dálvadas (iparraldeko samieraz eta finlandieraz) Finlandiako Utsjoki udalerria osatzen duten herrixketako bat da. Tenojoki ibaiaren ertzean dago, ia Norvegiako mugan eta Nuvvus herrixkatik hurbil. Biztanleak ez dira ehunera ere iristen, gehienak, Utsjoki udalerri osoan bezala, samitarrak dira.

## Erreferentziak

* ↑ Utsjokiko udala

## Kanpo estekak

* Datuak: Q6471887
# Lucía Asué Mbomio Rubio

Lucia Asué Mbomío Rubio (Alcorcon, 1981), Lucia Mbomio bezala ezaguna, espainiar kazetaria da. Gaur egun, TVEko 'Aquí la Tierra' saioko erreportaria da, eta Afroféminas afrikar ondorengo emakumeentzako lineako komunitatearekin kolaboratzen du.

## Biografia

Lucia Asue Mbomio Rubioren gurasoak dira Jose Mbomio (Rio Muni probintzian jaiotako fang etniako irakaslea, Espainiako Ginean (egun Ekuatore Ginea) eta Sofia Rubio (Juarrosen, Segovia, sortua), zeinek Madrilgo Industria Ingeniaritza Teknikoko Eskolan ezagutu zuten elkar.
Kazetaritzan lizentziatua da Madrilgo Unibertsitate Konplutentsean eta Nazioarteko Laguntza eta Garapena masterra du. Gainera, Madrilgo Zinema Institutuko Dokumentalen Zuzendaritza eta Gidoian diplomatua da.
Espainiako hainbat katetako saio ugaritan egin du izan lan, eta Telemadrid kateko 'Madrid directo' saioan egin zuen debuta, erreportari gisa. Gerora, Antena 3ko 'el Método Gonzo' eta TVEko 'Españoles en el Mundo' saioetako lantaldeko kide izan da. Azken saio horren ondoren, Ekuatore Gineara joan zen bizitzera, aitaren jaioterrira, eta Londresera. Itzultzean, Movistar TVn emandako 'En Tierra de los Nadie' proiektu sozial eta humanitarioei buruzko dokumentalak zuzendu eta gidatu zituen. Gaur egun, 'Aquí la Tierra' saioko erreportaria da, zeinak klimatologiaren eta meteorologiaren eragina dibulgazio-mailan erakustea dueb helburu. Afroféminas lineako komunitatearekin duen lankidetza ere nabarmentzekoa da; izan ere, gaztelaniaz hitz egiten duten emakume afrikar eta beltzei ahotsa eman nahi die.

## Obra

2017an, Las que se atrevieron (Sial Pigmalion argitaletxea) argitaratu zuen, espainiar kolonizazioaren azken urteetan Ekuatore Gineako gizonekin ezkondu ziren emakume zuriei buruzko sei kontakizun laburren bilduma. Aurkezpen ofiziala 2017ko maiatzaren 24an izan zen, Madrilgo Mamah Africa galerian.
2019an agertu zen bere bigarren eleberria, Hija del camino, zeina, telesail forman, pantaila txikira eraman duten Netflixen eskutik.

## Erreferentziak

* ↑ “No es lo mismo ‘tengo un amigo negro’ que ‘mi hija está con un negro’”. .
* 1 2 'Las que se atrevieron': "Hija, ¿no te habrás echado un novio negro?". .
* ↑ Lucía Mbomio - RTVE.es. .
* ↑ «Lucía Mbomío» eldiario.es.
* ↑ En Tierra de los Nadie - Cuerdos de Atar. .
* ↑ «Equipo de Aquí la Tierra - RTVE.es» RTVE.es.
* ↑ Entrevista a Lucía Mbomio, periodista. .
* ↑ Las que se atrevieron - Grupo Editorial Sial Pigmalión. .
* ↑ Silva, Pello da. (27 de noviembre de 2019). «Hija del camino: presentación en Barcelona» OZARU, EN BUSCA DE LA LIBERTAD.
* ↑ «Netflix anuncia tres series basadas en libros de Elísabet Benavent, Lucía-Asué Mbomío y Javier Castillo» El Español 2021-04-22.

## Kanpo estekak

* "Agerikoegi edo baztertuegi", Amaia Igartua Aristondoren artikulua, 2024ko abenduaren 11ko Berria
* Datuak: Q50390268
* Multimedia: Lucía Mbomío / Q50390268
# Udinese Calcio

Udinese Calcio SpA Italiako futbol taldea da, Udine hirikoa. Italiako bigarren talderik zaharrena da, 1896an sorturikoa. Italian ez du titulurik lortu baina nazioartean bai.
Etxeko partidak Stadio Friuli estadioan jokatzen ditu.

## Historia

Taldea Udine hirian sortu zen 1896an Società Udinese di Ginnastica e Scherma izenarekin. 1922an Italiako lehenengo futbol Kopa antolatu zen eta Udinese finalera iritsi zen, baina FC Vadok luzepenan sarturiko golari esker gainditu zuen.
1955 urtean Ligako emaitzarik onena lortu zuen, bigarren postua eskuratu baitzuen AC Milanen atzetik.
Hurrengo bi hamarkadak Serie B mailan pasa zituen eta 1978an Kopa Anglo-Italiarra eta 1980an Mitropa Kopa irabazi zituen. Hurrengo urteetan lehen mailan mantentzea lortu zuen baina 1986an ustelkeria kasuek ondorioz bederatzi puntu kendu eta maila galdu zuen.
1996an itzuli zen goren mailara eta 1998an ligan hirugarren postua eskuratu zuen. 2000an UEFA Intertoto Kopa irabazi zuen. Azken emaitza aipagarria 2012ko ligako hirugarren postua izan da.

## Uniformea

* 2018-19 ||
* 2019-20 ||
* 2020-21 ||
* 2021-22 ||
* 2022-23 ||

## Palmaresa
### Italian: 0

* Italiako futbol liga (0): bigarren 1955ean eta hirugarren 1998 eta 2012an.
* Serie B (1): 1925.
* Italiako futbol kopa (0): finalista 1922an.

### Nazioartean: 3

* Mitropa Kopa (1): 1980.
* Kopa Anglo-Italiarra (1): 1978.
* UEFA Intertoto Kopa (1): 2000.

## Ikus, gainera

* Italiako futbol taldeen zerrenda

## Kanpo estekak

* (Italieraz) Taldearen webgune ofiziala
* Datuak: Q2798
* Multimedia: Udinese Calcio / Q2798
# Unione Sportiva Lecce

Unione Sportiva Lecce Italiako futbol talde zaharrenetako bat da, Lecce hirikoa.

## Palmaresa
### Italian: 0

* Italiako futbol liga (0): bederatzigarrena 1989an.

### Nazioartean: 1

* Anglo-Italiar Kopa (1): 1977.

## Kanpo estekak

* (Italieraz) Taldearen webgune ofiziala
* Datuak: Q13391
* Multimedia: US Lecce / Q13391
# Suzanne Curchod

Suzanne Curchod (1737 - 1794ko maiatzaren 6a) frantziar-suitzar literatura-saloi baten arduraduna eta idazlea izan zen. Antzinako erregimeneko literatura areto ospetsuenetariko bat agindu zuen. Era berean, Hospice de Charité, Pariseko ospitale eredugarri txiki baten garapena ere zuzendu zuen, oraindik existitzen dena Necker-Enfants Malades Hospital izenarekin. Jacques Necker frantses finantza ministroaren emaztea izan zen, eta dokumentu historikoetan aipatzen da Madame Necker bezala.
* Datuak: Q115738
* Multimedia: Suzanne Curchod / Q115738
# Hellas Verona FC

Hellas Verona Football Club Italiako futbol taldea da, Verona hirian 1903an sortu zena. Historia luzea izan arren titulu bakarra irabazi du, 1985eko liga.
Etxeko partidak Stadio Marcantonio Bentegodi berriztuan jokatzen ditu.

## Historia

Veronako institutuko ikasleek sortu zuten 1903an eta Klasikoen arloko irakasleak ezarri zion Hellas (Grezia) izena. 1929an Liga antolatu zenean hiriko beste bi talderekin elkartu zen (Bentegodi eta Scaligera) eta AC Verona izena hartu zuen. Urte berean beste talde bat sortu zen hirian, AC Chievo Verona. Talde indartsua osatu nahi izan zuen arren Serie B (bigarren mailan) hasi zen eta 1958 arte ez zuen lortu lehen mailara iristerik.
Garai onena 70. eta 80. hamarkadetan izan zuen. 1976an Kopako finalera iritsi zen baina Napolik 4-0 irabazi zion. 1982an Osvaldo Bagnoli entrenatzailea fitxatu zuen eta berriz ere maila bikaina lortu zuen. 1983an eta 1984an Kopa final berriak jokatu zituen, lehena Juventus FC-ren aurka, etxean 2-0 irabaziz baina Turinen 3-0 galduz eta bigarrena AS Roma-ren aurka, etxean 1-1 berdinduz eta Erroman 1-0 galduz. Lehenengo titulua 1985eko Liga txapelketa izan zuen. 1988an UEFA Kopako final lurdenetara iritsi zen baina Werder Bremenek kanporatu zuen.

## Palmaresa
### Italian: 1

* Italiako futbol liga (1): 1985
* Italiako futbol kopa (0): finalista 1976, 1983 eta 1984an.

## Ikus, gainera

* Italiako futbol taldeen zerrenda

## Kanpo estekak

* (Italieraz) Webgune ofiziala
* Datuak: Q8639
* Multimedia: Hellas Verona FC / Q8639
# Nazioarteko Zigor Auzitegiaren atxilotze aginduak Israelgo buruzagientzat

2024ko azaroaren 21ean, gerra krimenak eta gizateriaren aurkako krimenak ikertu ondoren, Nazioarteko Zigor Auzitegiak atxilotze aginduak eman zituen Israelgo bi goi funtzionariorentzat, Benjamin Netanyahu Israelgo Lehen Ministroarentzat eta Yoav Gallant Israelgo Defentsa Ministro ohiarentzat, gerra krimenak eta gizateriaren aurkako krimenak direla argudiatuta. Netanyahuren aurkako agindua Mendebaldeko aliatu handi baten gobernuburuaren aurkako lehena da.

## Erreferentziak

* ↑ (Ingelesez) Gritten, David. (21 November 2024). «ICC issues arrest warrants for Netanyahu, Gallant and Hamas commander» BBC.
* ↑ (Ingelesez) Drummond, Michael. (22 November 2024). «Arrest warrants issued for Israeli PM Netanyahu and former defence secretary Gallant over alleged war crimes» Sky News.
* ↑ Fahim, Kareem; Loveluck, Louisa; Rom, Alon. (21 November 2024). «ICC arrest warrants accuse Netanyahu, Gallant of war crimes in Gaza» The Washington Post.

## Ikus, gainera

* Genozidioa Gazan
* 2023-2024ko Israel-Palestina gerra

## Kanpo estekak

* Datuak: Q126014364
# Edward Cave

Edward Cave, (1691ko otsailaren 27a; 1754ko urtarrilaren 10a), inprimatzaile eta argitaratzaile ingelesa izan zen. Berak sortutako The Gentleman's Magazine informazio orokorreko lehen aldizkaritzat jo ohi da.
Zapatagile baten seme, Newtonen jaio zen, Rugbytik (Warwickshire) gertu. Eskolatik bota zuten, ikastetxeko zuzendariari lapur egin omen ziolako. Horrela, gazte hasi zen beharrean eta hainbat lanetan jardun zuen: egur saltzaile, erreportari eta inprimatzaile, besteak beste. Edozeini interesgarri egingo zitzaion aldizkari izan zitekeen produktuaz gogoeta sakona egin zuen, jende ilustratuak gustura irakurriko zuenaz, zela literaturaz, zela merkataritzaz, zela... Eta ideia hori burutu nahian Londresko hainbat inprimatzaile eta liburu saltzaileren atzetik ibili zen. Alperrik baina; inork ez zion kasurik egin. Laguntzarik ez zuela izango ikusitakoan bere gain hartu zuen egitasmoa. 1731n eman zuen argitara The Gentleman's Magazine aldizkariaren lehen zenbakia. Luze barik bere garaiko aldizkako argitalpen garrantzitsuena bilakatu zen.
Gogo osoa jarri zuen sortutako lanean, eta kolaboratzaile sare handia eratzea lortu zuen. Han zen, esaterako, beste askoren artean, Samuel Johnson. Cavek berak ere idatzi ohi zuen argitalpenean, eta halakoetan Sylvanus Urban gaitzizena erabili.
Ehungintzak ere erakarri zuen Cave eta enpresa bat sortu zuen Northamptonen, akaso lurrun-makina erabiltzen lehenetakoa izan zena. Hezueria izan zuen luzean eta 1754an gaixo hil egin zen.

## Kanpo estekak

* (Ingelesez) Cave sortutako aldizkariaren hogei urteko bilduma sarean (1731-1750)
* (Ingelesez) Garaiko Ingalaterraren bizimodua ezagutzeko aukera The Gentleman's Magazine aldizkariak kontatua
# Galaga

Galaga, 1981ean Namco japoniar konpainiak garatu eta argitaratutako arcade bideo-joko bat da. Galaxian bideo-jokoaren ondorengoa bezala diseinatua izan zen.
Bideo-jokoan jokalariak intsektu itxurako estralurtar anitzez osatutako multzoaren aurka borrokatzea helburu du, estralurtarrak jokalariari bonba ugariz eta kamikaze erasoaldien bidez erasotuko dute.

## Kanpo estekak

* Datuak: Q1043534
* Multimedia: Galaga / Q1043534
# José Antonio Pontón

José Antonio Pontón Ruiz (Somo, Ribamontán al Mar, 1943ko otsailaren 22a) espainiar txirrindulari ohia da, profesional 1967tik 1975era.
Garaipenik aipagarrienak 1970eko Mallorcako Itzulia eta 1972ko Errioxako Itzulia izan ziren.

## Palmaresa

1967
* Muñecas de Famosa Sari Nagusiko etapa 1
* 6. Setmana Catalanan
1968
* 10. Nafarroako Itzulian eta etapa 1
1969
* Toledoko Itzulia
1970
* Mallorcako Itzulia eta etapa 1
1971
* 5. Errioxako Itzulian eta etapa 1
1972
* Errioxako Itzulia
* 6. Valentzia Sari Nagusian
1973
* 6. Kataluniako Voltan
1974
* Errioxako Itzuliko etapa 1

## Sailkapen orokorra Itzuli Handietan

| Itzulia | 1967 | 1968 | 1969 | 1970 | 1971 | 1972 | 1973 | 1974 | 1975 |
| Italiako Giroa | - | - | - | 39. | - | - | - | - | - |
| Frantziako Tourra | - | - | - | - | - | - | - | UT | - |
| Espainiako Vuelta | 12. | - | - | 27. | - | - | - | 21. | 30. |
-: Ez zuen parte hartu UT: Utzi, ez zuen amaitu

## Kanpo estekak

* José Antonio Pontón - ProCyclingStats
* José Antonio Pontón - Museociclismo.it
* Datuak: Q20004344
# Eguzkialde

Eguzkialde Berastegiko auzoa da, herriaren ipar-ekialdean.

## Kanpo estekak

* Eguzkialde auzoa Gipuzkoako Datu Espazialen Azpiegituran
* Datuak: Q12256566
# 1563
## Gertaerak
### Arte eta kultura

* Rüstempaşa meskita eraikitzen amaitu zen Istanbulen, Sinan arkitektoaren agindupean.

### Kirolak
## Jaiotzak

* Urtarrilaren 30a – Franciscus Gomarus, Teologia-irakasle kalbinista (h. 1641).
* Martxoaren 13a – Juan Villela, bizkaitar politikaria (h. 1630).
* Urriaren 17a – Jodocus Hondius, flandriar grabatzaile, kartografo eta astronomoa (h. 1612).
* Urriaren 30a – Sofia Brunswick-Lüneburgekoa, Brunswick-Lüneburgeko dukesa (h. 1639).
* Michael Navarrus, nafar musikagile eta ganberako maisua (h. 1627).
* Louyse Bourgeois, frantziar emagina, obstetrizia eremua hobetzen lagundu zuena (h. 1636).
* Katō Yoshiaki, japoniar samuraia (h. 1631).
* Michael Drayton, ingeles poeta (h. 1631).
* Orazio Gentileschi, italiar margolari caravaggista (h. 1639).

## Heriotzak

* Otsailaren 24a – Frantzisko I.a Lorrenakoa, Guiseko etxeko soldadu eta politikaria (j. 1519).
* Apirilaren 22a – Andres Araotz, gipuzkoar eskultore eta irudigilea, hainbat erretaularen egilea (j. c. 1500).
* Urriaren 22a – Diego de Siloé, espainiar eskultorea eta arkitektoa.
* Abuztuaren 18a – Étienne de La Boétie, frantziar epaile, humanista eta idazlea (j. 1530).
* Abuztuaren 31 – Montorsoli, italiar elizgizon, eskultore eta arkitekto manierista (j. 1507).
* Abenduaren 11 – Andrea Schiavone, italiar margolaria (j. 1510/1515).
* Abenduaren 29a – Sebastian Castellion, frantziar humanista eta teologo protestantea (j. 1515).
* Bernard Suheskun, nafar aitoren semea.
* Francesco Salviati, italiar pintorea (j. 1510).
* Tada Mitsuyori, Sengoku aroko japoniar samuraia (j. 1501).

## Kanpo estekak

* Datuak: Q6629
* Multimedia: 1563 / Q6629
# El sueño de la sultana

El sueño de la sultana 2023ko Isabel Herguera donostiar zinema zuzendariaren animazio filma da, izen bereko ipuin feministan oinarritutakoa. Ipuina Begum Rokeya egileak sortua.

## Sinopsia

Oharra: Atal honek istorio osoa edo amaiera argitzen du.
Ines 30 urteko animazio zuzendari espainiarra da, eta Ahmedabaden dago bere maitale indiarrarekin duen harremana amaitzeko. Kasualitatez, liburu denda batean sartuko da, eta emakumeek gobernatutako irudimenezko herrialde bat kontatzen duen eleberri bat aurkituko du. Istorioarekin eta egilearen jarrera urratzailearekin liluratuta, Inesek film bat egitea erabakiko du.

## Erreferentziak

* ↑ Erakusketa - El sueño de la sultana. .
* ↑ «La imatge permanent» Berria 2023-11-11 CC BY-SA 4.0 lizentziapean.

## Kanpo estekak

* Filma banaketa plataforman
* Datuak: Q120647361
# Aurelio Caicedo Ayerbe

Aurelio Caicedo Ayerbe (Popayan, 1921eko maiatzaren 4a - Bogota, 1998ko uztailaren 23a) kolonbiar abokatua, idazlea, politikaria eta diplomatikoa izan zen.
Caicedo eskualdeko politikari gisa nabarmendu zen, bere jaioterriko zinegotzi eta Caucako diputatu zela; diplomatiko gisa Kolonbiako enbaxadore izan zen NBEren eta Egoitza Santuaren aurrean; eta exekutiboan Lan ministro izendatu zuten 1953an, eta gero Hezkuntzakoa 1954an, Gustavo Rojas Pinillaren erregimen militarraren ondorioz. Kazetari gisa, Diario de Colombia egunkari kontserbadorea sortu zuen.
NBEn egindako lanari esker, Unescoren presidenteordetza exekutiboa hartu zuen.

## Obrak

* De Bogotá a Popayán (1946)
* Bases para la educación colombiana (1954)
* Lo quevedesco y lo barroco
* 32 poemas (1980)
* Esta es mi historia (1981)

## Erreferentziak

* ↑ Tiempo, Casa Editorial El. (1998-08-26). «DOBLE LUTO EN POPAYÁN» El Tiempo.
* ↑ unesdoc.unesco.org.
* ↑ «Caicedo Ayerbe, Aurelio» DiCCOL.

## Kanpo estekak

* Datuak: Q4822255
# Biniliden fluoruro

Biniliden fluoruroa edo 1,1-difluoroetileno konposatu organikoa da, CH$_2$=CF$_2$ formula duena, haluro organikoen familiakoa eta konposatu organofluoratuen klasekoa. Gas kolorge sukoia da, eter usain leuna duena. Aireak baino dentsitate handiagoa dauka eta alkoholetan, azetonatan eta etil eterretan disolbagarria da. Ukitzean erredurak sor ditzake.
Poli(biniliden fluoruro)a eta hainbat kopolimero sintetizatzeko monomero gisa baliatzen da.

## Sintesia

Biniliden fluoruroa 1,1,1-trihaloetano konposatuetatik eliminazio-erreakzio baten bidez presta daiteke. Adibidez, 1-kloro-1,1-difluoroetanoak hidrogeno kloruroa galduaz,
edo hidrogeno fluoruroa galduaz 1,1,1,-trifluoroetanoak.

## Erreferentziak

* ↑ (Ingelesez) PubChem. «Vinylidene fluoride» pubchem.ncbi.nlm.nih.gov (Noiz kontsultatua: 2024-12-11).
* ↑ Gerhartz, W. (ed.).. (1985). Ullmann's Encyclopedia of Industrial Chemistry. 5th ed.Vol A1. VCH Publishers.
* Datuak: Q161287
* Multimedia: 1,1-Difluoroethene / Q161287
# Elbarren (Lizartza)

Elbarren Lizartzako auzoa da, herrigunea bera osatzen duen Elizondoren iparraldean.

## Kanpo estekak

* Elbarren Gipuzkoako Foru Aldundiaren webgunean.
* Datuak: Q12256670
# Eldua

Eldua Berastegiko auzoa da eta exklabea da. Elduain eta Berrobiren artean kokatzen da. Eliza propioa du. Bertan dago Munksjo Paper Decor paper-fabrika ere, inguruko jende askoren lantokia dena.

## Demografia

* Elduako biztanleria

## Ondasun nabarmenak

* Salbarregi baserria

## Kanpo estekak

* Eldua auzoa Gipuzkoako Datu Espazialen Azpiegituran
* Datuak: Q12256677
# Elduainalde

Elduainalde Berastegiko auzoa da, herriaren ipar-mendebaldean, Elduainekin mugan, Larre mendiaren mendebaldeko magalean.

## Kanpo estekak

* Elduainalde auzoa Gipuzkoako Datu Espazialen Azpiegituran
* Datuak: Q12256676